20. palub kõigil liikmesriikidel pidada täielikult kinni Euroopa Liidu relvaekspordi toimimisjuhendist;
21. teeb presidendile ülesandeks edastada käesolev resolutsioon nõukogule, komisjonile ja Pakistani
valitsusele.
P6_TA(2007)0490
Sudaan
Euroopa Parlamendi 25. oktoobri 2007. aasta resolutsioon Sudaani kohta
Euroopa Parlament,
— võttes arvesse oma varasemaid resolutsioone olukorra kohta Darfuris, eriti 27. septembri 2007. aasta
resolutsiooni (1);
— võttes arvesse 28. juunil 2007 Wiesbadenis vastu võetud AKV-ELi parlamentaarse ühisassamblee reso-
lutsiooni olukorra kohta Darfuris;
— võttes arvesse Tripoli konsensust Darfuri poliitilise protsessi kohta, mis saavutati 28. –29. aprillil 2007
Tripolis;
— võttes arvesse Aafrika Liidu 2004. aasta aprilli otsust luua Aafrika Liidu missioon Sudaanis (AMIS);
— võttes arvesse ÜRO Julgeolekunõukogu resolutsiooni 1706, milles tehakse ettepanek saata Darfuri
22 000 sõdurist koosnevad rahuvalvejõud;
— võttes rahvusvaheliste rahuvalve missioonide puhul arvesse Rahvusvahelise Kriminaalkohtu statuuti;
— võttes arvesse ÜRO Julgeolekunõukogu 25. septembri 2007. aasta resolutsiooni 1778, milles nähakse
ette mitmemõõtmeline rahvusvaheline kohalviibimine Ida-T šaadis ning Kesk-Aafrika Vabariigi kirdeosas,
kus osalevad ÜRO missioon (MINURCAT), ÜRO poolt välja koolitatud T šaadi politseijõud ning Euroopa
Liidu sõjaliste operatsioonide üksus (EUFOR);
— võttes arvesse kodukorra artikli 115 lõiget 5,
A. arvestades, et Aafrika Liidu teatel ründasid 30. septembril 2007 tundmatud sõjaväeüksused
Lõuna-Darfuris Haskanitas asuvat Aafrika Liidu baasi, tappes kümme Aafrika Liidu rahuvalvajat ja tsi-viilpolitseinikku, haavates raskelt vähemalt kaheksat Aafrika Liidu Sudaani missiooni töötajat ning selletõttu jäi kadunuks umbes 40 inimest;
B. arvestades, et see oli seni suurim inimelude kaotus väheste ressurssidega Aafrika Liidu relvajõudude
jaoks;
(1) Vastuvõetud tekstid, P6_TA(2007)0419.16.10.2008 ET C 263 E/669 Euroopa Liidu Teataja
Neljapäev, 25. oktoober 2007
C. arvestades, et viimastel nädalatel aset leidnud vägivalla järsk kasv Lõuna-Darfuris on toonud kaasa
kolme maailma toiduabi programmi autojuhi tapmise ning on sundinud arstiabirühma „Médecins Sans
Frontières ”lahkuma Muhajiriya linnast, jättes paljud ümberasustatud isikud ilma arstiabita;
D. arvestades, et Aafrika Liidu Sudaani missiooni relvajõud Darfuris koosnevad praegu umbes 7 000 sõdu-
rist ja tsiviilpolitseinikust ning need on tegelikult ainsad tsiviilelanikkonnale kaitset pakkuvad relvajõudDarfuris; arvestades, et Aafrika Liidu ja ÜRO ühisoperatsiooni UNAMID 26 000 liikmeleanti 2007. aasta juulis tegutsemisõigus ja seda tuleb ära kasutada;
E. arvestades, et AMISe ülesanne on olnud Darfuri rahulepingu ja mitmete teiste relvarahu lepingute täit-
mise jälgimine;
F. arvestades, et rünnakud AMISe personali vastu on hiljuti suurenenud ja alates missiooni
algusest 2004. aastal on tapetud üle 25 sõduri ja töötaja ning kümned on saanud haavata;
G. arvestades, et pärast Darfuri rahulepingu läbikukkumist on suurenenud seadusetus ja vähenenud
turvalisus;
H. arvestades, et UNAMID rahuvalvejõud on erinevalt praegustest Aafrika Liidu vaatlejatest saanud loa
sekkuda aktiivselt inimelude päästmisse;
I. arvestades, et rahuvalvemissiooni täieliku tugevuse saavutamiseks võib kuluda vähemalt aasta;
1. tunneb sügavat kurbust ja on šokeeritud seoses vägivaldsete surmade ning rüüstamistega Haskanita ja
Muhajiriya linnades ja nende lähistel;
2. mõistab rangelt hukka 10 Aafrika Liidu rahuvalvaja tapmise Darfuris ning peab seda sõjakuriteoks,
mida Aafrika Liit ja ÜRO peavad viivitamata uurima;
3. taunib piirkonnas turvalisuse vähenemist, mida on näidanud need vägivallateod ning nagu on Darfurist
teatanud rahvusvahelised vaatlejad ja VVOd;
4. nõuab kohest sõjategevuse ning AMISe, tsiviilelanike ja humanitaaragentuuride, nende töötajate ja vara
vastaste rünnakute lõpetamist ning konvoide läbilaskmist;
5. kutsub Sudaani valitsust ning mässuliste rühmitusi üles tegema täielikku koostööd Haskanitas toimu-
nud kohutavate rünnakute sõltumatul uurimisel ning nende tegude eest vastutavate isikute kohtu allaandmisel;
6. rõhutab, et kadunud rahuvalvajate saatus tuleb kindlaks teha ning nõuab, et rünnaku eest vastutav
rühmitus teataks viivitamatult nende asukoha;
7. taunib asjaolu, et rünnak sooritati ajal, mil Aafrika Liit ja ÜRO tegid maksimaalseid jõupingutusi
Liibüas 27. oktoobril 2007. aastal Darfuri rahukõnelusi jätkamiseks; nõuab tungivalt, et UNAMID Darfurirahuvalvejõud aitaksid lõpetada Darfuri konflikti;
8. rõhutab, et sõja tavaõigus keelab rünnakute korraldamise rahvusvaheliste rahuvalvemissioonidega seo-
tud töötajatele ja objektidele, kui need pole otseselt seotud sõjategevusega;
9. tervitab 12. juunil 2007. aastal Sudaani valitsuse poolt UNAMID rahuvalvejõudude heakskiitmist; tule-
tab siiski meelde, et Sudaani valitsus on varem andnud tühje lubadusi hübriidrelvajõudude Sudaani lubamisekohta; nõuab seetõttu UNAMID rahuvalvejõudude kiiret rakendamist mandaadiga, mis võimaldab neil tõhu-salt tsiviilelanikke kaitsta ning kutsub ÜROd üles täitma oma kohustusi ja saatma kohale lubatud sõdurid;C 263 E/670 ET 16.10.2008 Euroopa Liidu Teataja
Neljapäev, 25. oktoober 2007
10. tuletab Sudaani valitsusele meelde, et tal lasub peamine vastutus sisejulgeoleku eest ning rahvus-
vahelise kogukonna tegevust ei tohiks võtta kui ettekäänet sellest kohustusest lahti ütlemiseks;
11. kutsub liikmesriike ja ÜROd üles koondama koheselt kogu peamise poliitilise, finantsilise, logistilise,
tehnilise ja muu abi, sealhulgas eriväljaõppega töötajad AMISe ja UNAMIDi jaoks, et tagada ülevõtmiseõigeaegne lõpuleviimine 2007. aasta detsembri lõpuks; nõuab tungivalt, et Sudaani valitsus nõustuks kõikideriikide abi ja vägede kasutamisega ning teeks kõik endast oleneva nende volituste täitmise lihtsustamiseks;
12. rõhutab, et kõikide poolte väed ning nende töötajad, sõidukid ja vara peavad olema selgelt eristatavad
humanitaarabitöötajate omast, et tagada nende range neutraalsus ning vältida sõjaväe rünnakuid;
13. kutsub komisjoni üles hoidma Euroopa Parlamenti kursis kõikide arengutega AMISele antava finants-
abi nõuetekohasel kasutamisel ning eriti AMISe sõduritele palkade ja päevarahade maksmisel;
14. kutsub ELi, ÜROd ja Aafrika Liitu üles tegutsema üksmeelselt Darfuri konflikti lahendamise nimel
ning seadma prioriteediks kõikide asjaomaste poolte poliitilise dialoogi kaudu saavutatava üldise rahuprot-
sessi;
15. teeb presidendile ülesandeks edastada käesolev resolutsioon nõukogule, komisjonile, ELi liikmesriikide
valitsustele ja parlamentidele, Sudaani valitsusele ja parlamendile, ÜRO peasekretärile, Araabia Liiga riigipea-
dele ja valitsusjuhtidele, AKV riikide valitsustele, AKV-ELi parlamentaarsele ühisassambleele ja Aafrika Liidu
institutsioonidele.
P6_TA(2007)0491
Äriühinguõigus
Euroopa Parlamendi 25. oktoobri 2007. aasta resolutsioon Euroopa osaühingu ja neljateistkümnenda
äriühinguõiguse direktiivi kohta registrijärgse asukoha muutmise kohta
Euroopa Parlament ,
— võttes arvesse EÜ asutamislepingu artikleid 192 ja 232;
— võttes arvesse Euroopa Parlamendi ja komisjoni vahelisi suhteid käsitlevat 26. mai 2005. aasta raam-
kokkulepet;
— võttes arvesse komisjoni teatist pealkirjaga: „Äriühinguõiguse ajakohastamine ja hea ühingujuhtimise
parandamine Euroopa Liidus –plaan liikuda edasi ”(KOM(2003)0284);
— võttes arvesse oma 4. juuli 2006. aasta resolutsiooni äriühinguõiguse hiljutiste arengute ja väljavaadete
kohta (1);
— võttes arvesse oma 1. veebruari 2007. aasta resolutsiooni Euroopa osaühingu põhikirja kohta (2);
(1) ELT C 303 E, 13.12.2006, lk 114.
(2) Vastuvõetud tekstid, P6_TA(2007)0023.16.10.2008 ET C 263 E/671 Euroopa Liidu Teataja
Neljapäev, 25. oktoober 2007